Liet Ynternasjonaal

Liet Ynternasjonaal (westfreesch för Leed Internatschonal; ok Liet-Lavlut) is en internatschonalen Singwettstriet för europääsche Spraakminnerheiten. De Idee is vun’n Eurovision Song Contest afkeken, man Liet wiest würklich verschedene Spraken un Kulturen, nich blots verschedene Länner. All Singers singt in jemehr egen Spraken. Vele Minnerheitensenners in Europa hebbt den Wettstriet ok al in’t Feernsehn överdragen.

Toeerst harr Onno Falkena 1991 en Singwettstriet för Westfreesland in’t Leven ropen, dat Lietfestival. 2002 harrn se dat denn verwiedert, so dat ut ganz Europa Minnerheitengruppen mitmaken dröffen. Dat gifft Vörutscheden in Westfreesland (Liet), in Skandinavien un dat Baltikum (Laulun-Laulut), bi de Samen (Sámi Grand Prix), bi de Kelten (Nos Ur) un in Galicien (A Polo Ghit). De Winners sünd direkt qualifizeert. De annern Gruppen un Singers köönt sik direkt bewarven un warrt vun en Komitee utwählt. 2006 weren dat alltohoop 61 Gruppen un Singers ut 25 europääsche Regionen, de mitmaken wullen. Ölven Regionen hett dat Komitee utsöcht, de bi den Wettstriet denn mitmaakt hebbt.

 Wettstrieden betherto 

 Wannehr  Woneem  Winner  Winnerleed  Spraak 29. April 2002  Ljouwert (Fresen)  Pomada  En Pere Galleri  Katalaansch 23. November 2003  Ljouwert (Fresen)  Transjoik  Mijajaa  Saamsch 22. Oktober 2004  Ljouwert (Fresen)  Niko Valkeapää  Rabas Mielain  Saamsch 14. Oktober 2006  Östersund (Samen)  Johan Kitti un Ellen Sara Bähr  Ludiin Muitalan  Saamsch 18. Oktober 2008  Luleå (Samen)  Jacques Culioli  Hosannah in Excelsis  Kors’sch 31. Oktober 2009  Ljouwert (Fresen)  SomBy  i Idit Vel  Saamsch 27. November 2010  Lorient (Bretonen)  Orka    Färöösch 19. November 2011  Udin (Friulen)      

 Weblenken 

 Websteed vun Liet Ynternasjonaal (vele Spraken)

Kategorie:Musik
Kategorie:Wettstriet
Kategorie:Musikfestival